Anexa 1

CRITERII PRINCIPALE PENTRU REVIZUIREA/STABILIREA SECȚIUNILOR DE REFERINȚĂ

1. Criterii de evaluare

* Corpurile de apă pe care se află secțiunile de referință trebuie să se încadreze în stare foarte bună din punct de vedere al elementelor biologice și al elementelor suport hidromorfologice, precum și în stare bună din punct de vedere al elementelor fizico-chimice suport (datorită indicatorilor pentru care a fost elaborată o singură limită de evaluare, respectiv cea între stare/potențial bună (bun)/moderată (moderat) și anume conductivitate și poluanți specifici).

1. Utilizarea terenului, agricultura, silvicultura

* Influențele urbanizării, utilizării terenului sau silviculturii trebuie să fie pe cât posibil reduse;
* Utilizarea terenului: >85% natural (de ex. păduri “naturale”, zone umede, mlaștini, pajiști, pășuni). Utilizarea terenurilor este determinată cu ajutorul categoriilor CORINE;
* Fără culturi intensive (inclusiv vița de vie), în împrejurimi (de ex. într-o zonă de 500 m -1000 m față de malurile lacului;
* ≤ 5% urbanizare și zone peri-urbane în împrejurimi (de ex. într-o zonă de 500-1000m de la malurile lacului).

1. Surse de poluare

* Impact redus al apelor uzate din gospodării dispersate = *care nu pot fi racordate la un sistem centralizat de colectare a apelor uzate* (adică < 10 locuitori/km2) în cadrul întregului bazin hidrografic;
* Valoarea concentrațiilor pentru poluanții specifici sintetici trebuie să fie mai mică decât limita de cuantificare a celor mai avansate tehnici analitice disponibile, iar pentru poluanții specifici nesintetici, valoarea concentrației trebuie să fie cel mult egală cu valoarea de fond natural.
* Fără debite de intrare directă de de ape uzate tratate sau netratate.

1. Alterări hidromorfologice

* Nivelul alterării morfologice directe (de ex. structurile malului, profilele râului și conectivitatea laterală) trebuie să fie compatibil cu cel al corpurilor de apă naturale, nemodificate;
* Sunt permise doar prelevări de apă ce au ca rezultat reducerea nesemnificativă a debitelor sau modificări ale nivelului lacului care au efecte foarte reduse asupra elementelor de calitate;
* Sunt permise doar regularizări de debite ce au ca rezultat reducerea nesemnificativă a debitelor care au efecte foarte reduse asupra elementelor de calitate;
* Absența/influența minoră a barierelor artificiale în amonte de secțiune;
* Absența/influența minoră a barierelor artificiale în aval de secțiune;
* Absența structurilor artificiale transversale care pot reduce viteza naturală de curgerea a apei;
* Absența undelor pulsatorii;
* Absența/ cu îndiguiri pe porțiuni reduse (în scopul protecției împotriva inundațiilor);
* Fără modificări ale timpului de rezidență natural al lacului (fără fluctuații ale nivelului lacului natural datorate fenomenelor de secetă) ;
* ≤ 5% modificare artificială a malurilor lacului.

1. Vegetația ripariană

* Vegetația ripariană trebuie să fie conformă cu tipul și localizarea geografică a râului/lacului.

1. Presiuni biologice

Introducerea de specii străine

* Compatibilă cu o alterare minoră a biotei indigene prin introducerea de specii de plante sau animale;
* Fără alterări semnificative provocate de speciile de plante sau animale invazive.

Pescuit și acvacultură

* Operațiunile de pescuit trebuie să permită menținerea structurii, productivității, funcționării și diversității ecosistemului (inclusiv habitatul și speciile dependente corelate ecologic) de care depinde exploatarea piscicolă;
* Stocurile de pești non-indigeni nu trebuie să afecteze semnificativ structura și funcționarea ecosistemului;
* Fără biomanipulare.

1. Alte presiuni

Utilizări recreaționale

* Fără utilizarea secțiunilor de referință în scopuri recreaționale (fără camping intensiv, înot, ambarcațiuni, navigație).